[11] 93 



Spolno se umnaža, kad joj prijeti pogibao, da bi se mogla 

 bara isušiti ili ako dospije u vodu, koja je na hrani siromašna. 

 Po Klebs-u znamo, da Hydrodictyon u tekućoj vodi samo raste, 

 a umnaža se u stajaćoj vodi, dok stvara zoospore u vodi na 

 hrani siromašnoj. 



Spolno umnažanje počinje u odrasloj stanici materi stva- 

 ranjem gameta, kojih u jednoj stanici može biti 30 — 100.000. 

 Gamete su sitne okruglaste i gole stanice, svaka imade dvije 

 cilije, s pomoću kojih se živo giblju u stanici materi, a izađu 

 iz nje na poseban otvor, koji u membrani nastane, kopuliraju 

 i stvaraju hypnozygote. Hypnozygote nakon duljega mirovanja 

 stanu rasti, što traje i po više nedjelja. Hypnozygotama ne škodi, 

 ako se zbog pomanjkanja vode posuše, a u povoljnim prili- 

 kama počimlju se dijeliti stvarajući zoospore, koje se s pomoću 

 dvije cilije giblju. Za neko vrijeme se umire, membrana se nji- 

 hova na nekim mjestima uzdigne u šiljaste nastavke, radi čega 

 su po Pringsheimu dobile ime polyedar. 



Kod povoljnih prilika rastu polyedri do većih stanica. Sa- 

 držaj se polyedara dijeli u zoospore, iz kojih postaju stanice, 

 koje se unutar membrane polyedrove grupiraju u mladu mre- 

 žicu. Kad se ova membrane oslobodi, naraste do nove mre- 

 žice, koju možemo za kratko vrijeme prostim okom opaziti. 



Osim Hydrodictyona imade u mlakama i drugih alga kao : 

 Spirogyra longata Ktz. i Conferva bombicina Ag., Zygnema cru- 

 ciatum i Spiro^yra communis Ktz. te čine sa Utricularia vulgaris 

 omašna klupka, u kojima pod mikroskopom nalaziš na tisuće 

 raznih mikroskopičkih alga i životinjica, koje — na žalost — 

 zbog pomanjkanja literature nijesam mogao opredijeliti. 



U jednoj od spomenutih mlaka u šumi Cerinskoj, našao 

 sam tri alge koje tamo dominiraju. Conferva tenerrima Ktz., s ni- 

 tima vanredno tankima, boje blijedo-zelene, te čini rahle pahu- 

 ljaste rase među kojima dolazi tu i tamo Ricciella fluitans uple- 

 tena. Među nitima od Conferva tenerrima vide se mikroskopom 

 brojni štapići i dulje niti, koje se svojom modrušastom bojom 

 ističu. To su niti od Oscillaria tenuis Ag., koja se nađe i na 

 vlažnom mulju uz kraj. 



Na korijenju među šupercima od Fontinalis antipyretica 

 vise mnogi čuperci sluzave jedne alge Batrachospermum monili- 

 forme Roth., koja je u tim mlakama dosta obična. 



